text: Politiet stoppede tyv og havetraktor på vej mod Litauen
  23 juli 2016 kl. 05.54
  En politipatrulje stoppede  natten til lørdag efter en længere biljagt en stjålet varebil og fandt en havetraktor i lasten.
  Den stjålne varebil blev spottet af politiet lidt over kl. 01 i nat og blev først stoppet syd for Ribe efter en 45 minutter lang biljagt, da varebilen røg i grøften.
  I varebilen var en 22-årig mand fra Litauen og i varerummet fandt politiet en havetraktor.
  - Den 22-årige blev anholdt og vi efterlyser nu ejeren af den stjålne havetraktor, som meget tyder på var på vej til Liatuen, siger vagtchef Ivan Gohr Jensen, Syd- og Sønderjyllands Politi til TV SYD.
  Under flugten fra politiet var den 22-årige på et tidspunkt også ved at køre over på vadehavsøen Mandø - men måtte vende om.
  Ikke færre end tre patruljevogne deltog i jagten på manden i varebienl, der er stjålet på Sjælland.
  Manden fremstilles lørdag formiddag i grundlovsforhør i Retten i Esbjerg. Han er sigtet for tyveri og for at bringe andres liv og førlighed i fare,
  Litauisk mand i en stjålet varebil blev bragt til standsning syd for Ribe. I bilens varerum var en stjålet havetraktor. Nu anholdt #politidk
  
  